ເຮືອບິນບໍ່ມີຄົນຂັບ ສົງໄສວ່າ ມາຈາກເກົາຫຼີເໜືອ ບິນຢູ່ເທິງ ເຂດຊາຍແດນສອງເກົາຫຼີ
ເກົາຫຼີໃຕ້ ກ່າວວ່າ ໄດ້ແນມເຫັນ​ເຮືອບິນ​ນັ້ນ ບິນຢູ່ເທິງຫໍສັງເກດການ ຢູ່ຕາມຊາຍແດນ ທາງພາກຕາເວັນຕົກ ຊຶ່ງມັນໄດ້ບິນກັບເຂົ້າໄປ ໃນເຂດເກົາຫຼີເໜືອ ຫຼັງຈາກຖືກຍິງ.
ທະຫານເກົາຫຼີໃຕ້ຈຳນວນໜຶ່ງ ໄດ້ຍິງປືນເຕືອນ ຫຼາຍນັດໃສ່ ເຮືອບິນບໍ່ມີຄົນຂັບ ທີ່ສົງໄສວ່າເປັນຂອງເກົາຫຼີເໜືອ ຊຶ່ງໄດ້ ແນມເຫັນບິນຢູ່ເທິງເຂດຊາຍແດນ ທີ່ແບ່ງແຍກສອງປະເທດນັ້ນ ຖະແຫລງການສະບັບນຶ່ງ ອອກໂດຍກອງເສນາທິການຮ່ວມ ຂອງເກົາຫຼີໃຕ້ ກ່າວວ່າ ໄດ້ແນມເຫັນເຮືອບິນດັ່ງກ່າວ ບິນຢູ່ເທິງ ຫໍສັງເກດການ ເມື່ອວັນພຸດມື້ນີ້ ຢູ່ຕາມຊາຍແດນທາງພາກຕາ ເວັນຕົກ ເຮືອບິນລຳນັ້ນ ໄດ້ຫັນກັບຄືນ ແລະ ບິນກັບເຂົ້າໄປໃນ ເຂດເກົາຫຼີເໜືອ ຫຼັງຈາກມັນໄດ້ຖືກຍິງປືນໃສ່ ເຫດການນີ້ ເປັນຂີດໝາຍຄວາມເຄັ່ງຕຶງ ທີ່ໄດ້ເພີ້ມຂຶ້ນ ຫຼາຍມື້ ຜ່ານມາ ໃນແຫຼມເກົາຫຼີ ຫຼັງຈາກເກົາຫຼີເໜືອ ໄດ້ທຳການທົດລອງ ນິວເຄລຍຂອງຕົນ ຄັ້ງຫຼ້າສຸດ ຊຶ່ງປະທານາທິບໍດີຂອງເກົາຫຼີໃຕ້ ທ່ານນາງ Park Geun-hye ໄດ້ອະທິບາຍ ວ່າ ໃນລະຫວ່າງ ການກ່າວຄຳປາໄສທີ່ຖ່າຍທອດ ທາງໂທລະພາບທົ່ວປະເທດ ເມື່ີອຕອນ ເຊົ້າ ວັນພຸດມື້ນີ້ ໃນລະຫວ່າງການກ່າວຄຳປາໄສນັ້ນ ປະທານາທິບໍດີ Park ໄດ້ຮຽກ ຮ້ອງໃຫ້ສະພາ ຄວາມໝັ້ນຄົງ ອົງການສະຫະປະຊາຊາດ ວາງມາດຕະການລົງໂທດຕ່າງໆ ທີ່ໜັກທີ່ີສຸດ ທີ່ເປັນໄປໄດ້ ຕໍ່ພຽງຢາງ ກ່ຽວກັບການທົດລອງດັ່ງກ່າວ ແຕ່ທ່ານນາງ ໄດ້ກ່າວອີກວ່າ ເວັ້ນເສຍແຕ່ວ່າ ຈີນ, ທີ່ມີສາຍສຳພັນທາງການທູດ ແລະ ເປັນພັນທະມິດ ທີ່ສຳຄັນຂອງ ເກົາຫຼີເໜືອ ມີສ່ວນຮ່ວມນຳຄວາມພະຍາຍາມ, ລະບອບທີ່ໂດດດຽວນັ້ນ ຈະທຳການ ແລະ ສືບຕໍ່ທຳລາຍສະຖຽນລະພາບໃນແຫຼມເກົາຫຼີ ປະທານາທິບໍດີເກົາຫຼີໃຕ້ ທ່ານນາງ Park Geun-hye ເວົ້າວ່າ